|  |  |  |  |  |  |  |  |
| --- | --- | --- | --- | --- | --- | --- | --- |
| Številka: IPP 007-38/2025/4 | | | | | | | |
| Datum: 18. 8. 2025 | | | | | | | |
| EVA: 2025-1544-0004 | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| ZADEVA: Odlok o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU1-G, 65/14, 55/17 in 163/22) je Vlada Republike Slovenije na … svoji seji dne … pod točko … sprejela naslednji sklep:  Vlada Republike Slovenije je izdala Odlok o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost in ga objavi v Uradnem listu Republike Slovenije.  Barbara Kolenko Helbl  generalna sekretarka  Sklep prejmejo:  - ministrstva in vladne službe  Priloge:  - predlog sklepa vlade  - predlog besedila Odloka o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| **/** | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| Dr. Uroš Svete, direktor Urada Vlade Republike Slovenije za informacijsko varnost (URSIV)  Kory Golob, pomočnik direktorja URSIV  Mag. Melita Šinkovec, vodja Sektorja za informacijsko in kibernetsko varnost (SIKV), URSIV  Barbara Pernuš Grošelj, sekretarka SIKV  Dr. Maja Cigoj, sekretarka SIKV | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| **/** | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| 5. Kratek povzetek gradiva: | | | | | | | | | | | |
| Vlada Republike Slovenije skladno s drugim odstavkom 64. člena Zakona o informacijski varnosti (Uradni list RS, št. 40/25, v nadaljnjem besedilu: ZInfV-1) usklajuje Odlok o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21 in 69/23) z ZInfV-1. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | DA/**NE** |
| b) | usklajenost slovenskega pravnega reda s pravnim redom Evropske unije | | | | | | | | | | DA/**NE** |
| c) | administrativne posledice | | | | | | | | | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | DA/**NE** |
| d) | okolje, vključno s prostorskimi in varstvenimi vidiki | | | | | | | | | | DA/**NE** |
| e) | socialno področje | | | | | | | | | | DA/NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | DA/**NE** |
| 7.a Predstavitev ocene finančnih posledic nad 40.000 EUR:  / | | | | | | | | | | | |
|  | | | | | | | | | | | |
| 1. Ocena finančnih posledic, ki niso načrtovane v sprejetem proračunu | | | | | | | | | | | |
|  | | Tekoče leto (t) | | | t + 1 | | | t + 2 | | t + 2 | |
| Predvideno povečanje (+) ali zmanjšanje (–) prihodkov DP | |  | | |  | | |  | |  | |
| Predvideno povečanje (+) ali zmanjšanje (**–**) prihodkov OP | |  | | |  | | |  | |  | |
| Predvideno povečanje (+) ali zmanjšanje (**–**) odhodkov DP | |  | | |  | | |  | |  | |
| Predvideno povečanje (+) ali zmanjšanje (**–**) odhodkov OP | |  | | |  | | |  | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | | |  | | |  | |  | |
| 1. Finančne posledice za državni proračun | | | | | | | | | | | |
| II.a Ocena finančnih posledic, ki niso načrtovane v sprejetem proračunu | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv PP | | Znesek za tekoče leto (t) | | Znesek za  t + 1 | |
|  | | |  | | |  | |  | |  | |
| SKUPAJ | | |  | | |  | |  | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv PP | | Znesek za tekoče leto (t) | | Znesek za  t + 1 | |
|  | | |  | | |  | |  | |  | |
| SKUPAJ | | |  | | |  | |  | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | | | | Znesek za tekoče leto (t) | | Znesek za t + 1 | | |
|  | | | | | | |  | |  | | |
| SKUPAJ | | | | | | |  | |  | | |
|  | | | | | | |  | |  | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Kratka obrazložitev: | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin | | | | | | | | | | DA/NE | |
| Gradivo (predpis) je bilo poslano v mnenje: | | | | | | | | | |  | |
| * Skupnost občin Slovenije SOS | | | | | | | | | | DA/NE | |
| * Združenje občin Slovenije ZOS | | | | | | | | | | DA/NE | |
| * Združenje mestnih občin Slovenije ZMOS | | | | | | | | | | DA/NE | |
| Predlogi in pripombe združenj so bili upoštevani:   * v celoti, * večinoma, * delno, * niso bili upoštevani. | | | | | | | | | | | |
| Bistveni predlogi in pripombe, ki niso bili upoštevani: | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA/NE | |
| Gradivo ni takšne narave, da bi ga bilo treba objaviti na spletni strani predlagatelja. | | | | | | | | | | | |
| (Če je odgovor **DA**, navedete: | | | | | | | | | | | |
| Datum objave: | | | | | | | | | | | |
| V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. | | | | | | | | | | | |
| Mnenja, predlogi in pripombe z navedbo predlagateljev: | | | | | | | | | | | |
| Upoštevani so bili:   * v celoti, * večinoma, * delno, * niso bili upoštevani. | | | | | | | | | | | |
| Bistvena mnenja, predlogi in pripombe, ki niso bili upoštevani ter razlogi za neupoštevanje: | | | | | | | | | | | |
| Poročilo je bilo dano … | | | | | | | | | | | |
| Javnost je bila vključena v pripravo gradiva v skladu z Zakonom o …, kar je navedeno v predlogu predpisa. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA/NE | |
| **11. Gradivo je uvrščeno v delovni program vlade:** | | | | | | | | | | DA/NE | |
| Dr. Uroš Svete  direktor urada | | | | | | | |
|  | | | | | | | |

PREDLOG SKLEPA

Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU1-G, 65/14, 55/17 in 163/22) je Vlada Republike Slovenije na svoji … seji dne … pod točko … sprejela naslednji sklep:

Vlada Republike Slovenije je izdala Odlok o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost in ga objavi v Uradnem listu Republike Slovenije.

Barbara Kolenko Helbl

generalna sekretarka

Sklep prejmejo:

– ministrstva in vladne službe

Prilogi:

– predlog sklepa vlade

– predlog besedila Odloka o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost

**PRILOGA 3 (jedro gradiva)**

**OSNUTEK PREDLOGA**

**(EVA 2025-1544-0004)**

Na podlagi tretjega odstavka 21. člena in prvega odstavka 25. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in Zakona o informacijski varnosti (Uradni list RS, št. [40/25](https://www.uradni-list.si/glasilo-uradni-list-rs/vsebina/2025-01-1571))

Vlada Republike Slovenije izdaja

**ODLOK**

**o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost**

**1. člen**

V Odloku o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21 in 69/23) se v 1. členu besedilo »30/18 in 95/21« nadomesti z besedilom »40/25«.

**2. člen**

2. člen se spremeni tako, da se glasi:

»2. člen

(1) Urad je samostojna vladna služba, ki je pristojni nacionalni organ za informacijsko varnost (v nadaljnjem besedilu: pristojni nacionalni organ). Na področju informacijske in kibernetske varnosti ima pristojni nacionalni organ pristojnosti ter opravlja naloge, ki so mu določene z zakonom, s predpisi Evropske unije s področja kibernetske varnosti, z ratificiranimi mednarodnimi sporazumi s področja kibernetske varnosti in z drugimi predpisi.

(2) Pristojni nacionalni organ je:

* enotna kontaktna točka, ki ima v tej vlogi na področju kibernetske varnosti in obrambe povezovalno vlogo za zagotavljanje čezmejnega sodelovanja z drugimi državami in mednarodnimi organizacijami ter opravlja naloge enotne kontaktne točke, ki so določene z zakonom;
* organ za obvladovanje kibernetskih incidentov velikih razsežnosti in kriz (v nadaljnjem besedilu: organ za obvladovanje kibernetskih kriz), ki je v tej vlogi pristojen za sodelovanje v Evropski organizacijski mreži za povezovanje v kibernetski krizi (v nadaljnjem besedilu: mreža EU-CyCLONe) in za opravljanje nalog organa za obvladovanje kibernetskih kriz, ki so določene z zakonom;
* nacionalni certifikacijski organ za kibernetsko varnost, ki je v tej vlogi pristojen za opravljanje nalog nacionalnega certifikacijskega organa za kibernetsko varnost iz [Uredbe (EU) 2019/881](http://data.europa.eu/eli/reg/2019/881/oj) Evropskega parlamenta in Sveta z dne 17. aprila 2019 o Agenciji Evropske unije za kibernetsko varnost (ENISA) in o certificiranju informacijske in komunikacijske tehnologije na področju kibernetske varnosti ter razveljavitvi [Uredbe (EU) št. 526/2013](http://data.europa.eu/eli/reg/2013/526/oj) (Akt o kibernetski varnosti) (UL L št. 151 z dne 7. 6. 2019, str. 15), zadnjič spremenjene z [Uredbo (EU) 2025/37](http://data.europa.eu/eli/reg/2025/37/oj) Evropskega parlamenta in Sveta z dne 19. decembra 2024 o spremembi [Uredbe (EU) 2019/881](http://data.europa.eu/eli/reg/2019/881/oj) glede upravljanih varnostnih storitev (UL L št. 2025/37 z dne 15. 1. 2025) in iz zakona;
* Nacionalni koordinacijski center za kibernetsko varnost in je v tej vlogi pristojen za izvajanje nalog nacionalnega koordinacijskega centra za kibernetsko varnost iz [Uredbe (EU) 2021/887](http://data.europa.eu/eli/reg/2021/887/oj) Evropskega parlamenta in Sveta z dne 20. maja 2021 o vzpostavitvi Evropskega industrijskega, tehnološkega in raziskovalnega kompetenčnega centra za kibernetsko varnost ter Mreže nacionalnih koordinacijskih centrov (UL L št. 202 z dne 8. 6. 2021, str. 1) in iz zakona;
* Nacionalno kibernetsko vozlišče in je v tej vlogi pristojen, da v skladu s prvim, drugim in tretjim odstavkom 4. člena [Uredbe 2025/38/EU](http://data.europa.eu/eli/reg/2025/38/oj) Evropskega parlamenta in Sveta z dne 19. decembra 2024 o določitvi ukrepov za okrepitev solidarnosti in zmogljivosti v Uniji za odkrivanje kibernetskih groženj in incidentov ter pripravo in odzivanje nanje ter spremembi [Uredbe (EU) 2021/694](http://data.europa.eu/eli/reg/2021/694/oj) (Akt o kibernetski solidarnosti) (UL L št. 2025/38 z dne 15. 1. 2025), sodeluje v čezmejnem kibernetskem vozlišču na podlagi četrtega odstavka navedenega člena te uredbe in v evropskem sistemu za opozarjanje na področju kibernetske varnosti iz 3. člena navedene uredbe.«.

**KONČNA DOLOČBA**

**3. člen**

Ta odlok začne veljati naslednji dan po objavi v Uradnem listu Republike Slovenije.

Št. xxxxxxxx

Ljubljana, dne xxxxxxx

Vlada Republike Slovenije  
dr. Robert Golobpredsednik

**OBRAZLOŽITEV:**

Z Odlokom o spremembah Odloka o ustanovitvi, nalogah in organizaciji Urada Vlade Republike Slovenije za informacijsko varnost (v nadaljnjem besedilu: Novela odloka) se izvršuje določba drugega odstavka 64. člena Zakona o informacijski varnosti (Uradni list RS, št. 40/25, v nadaljnjem besedilu: ZInfV-1), ki določa, da Vlada Republike Slovenije (v nadaljnjem besedilu: vlada) uskladi Odlok o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21 in 69/23; v nadaljnjem besedilu: odlok) s tem zakonom v treh mesecih od njegove uveljavitve.

Posledično se s predlaganim 1. členom novele odloka posega v 1. člen odloka tako, da se spreminja navajanje Zakona o informacijski v skladu z objavo ZInfV-1 v Uradnem listu Republike Slovenije (v nadaljnjem besedilu: Uradni list), saj dosedanje navajanje številk Uradnega lista ustreza objavi prej veljavnega ZInfV, na podlagi katerega je bil sprejet odlok.

S predlaganim 2. členom novele odloka se spreminja 2. člen odloka na način, da novo predlagano besedilo tega člena ne našteva več podrobno posamičnih nalog oziroma pristojnosti Urada Vlade Republike Slovenije za informacijsko varnost (v nadaljnjem besedilu: urad). Veljavni odlok v 2. členu namreč primeroma našteva naloge urada v 25. točkah, ki vsebinsko ustrezajo nalogam iz drugega in tretjega odstavku 27. člena (pristojni nacionalni organ) ZInfV in tudi nekaterim nalogam, kot so te sicer podrobneje navedene na nekaterih drugih mestih v ZInfV. Pojasnjujemo, da sedanji drugi odstavek 10. člena (pristojni nacionalni organ) ZInfV-1 navaja že 36 nalog (oziroma tudi pristojnosti) pristojnega nacionalnega organa za informacijsko varnosti (v nadaljnjem besedilu: pristojni nacionalni organ), ki je po prvem odstavku 10. člena ZInfV-1 urad (prej po prvem odstavku 27. člena ZInfV). Polega tega so nekatere naloge oziroma pristojnosti pristojnega nacionalnega organa tudi še posebej oziroma podrobneje opredeljene na drugih mestih v ZInfV-1. Menimo, da podrobno ponavljanje zakonsko že določenih nalog in pristojnosti urada, ki je po ZInfV pristojni nacionalni organ, ni smiselno oziroma potrebno. Da je mogoč tudi pristop brez podrobnega naštevanja nalog ob sklicevanju na (že) zakonsko določene naloge sicer primeroma izhaja tudi iz Odloka o ustanovitvi Urada Vlade Republike Slovenije za oskrbo in integracijo migrantov (Uradni list RS, št. 11/17). Nadalje dodatne naloge pristojnega nacionalnega organa oziroma urada, lahko izhajajo tudi iz predpisov Evropske unije s področja kibernetske varnosti, iz ratificiranih mednarodnih sporazumov s področja kibernetske varnosti in iz drugih predpisov. Pojasnjujemo, da ZInfV-1 sicer ureja področje informacijske in kibernetske varnosti, pri čemer sta oba pojma v njem opredeljena. Pri predpisih Evropske unije in mednarodnih sporazumov, ki spadajo v področje dela urada (kot pristojnega nacionalnega organa) pa gre za ožji termin »kibernetska varnost«, zato je v tem kontekstu treba uporabiti le termin »kibernetska« varnost. Glede drugih predpisov primeroma navajamo Uredbo o izvajanju uredbe (EU) o digitalni operativni odpornosti za finančni sektor (Uradni list RS, št. 25/25), ki uradu določa naloge penetracijskega testiranja v skladu z zadevno uredbo EU. Tudi 36. točka drugega odstavka 10. člena za pristojni nacionalni organ (ki je urad) sicer določa: »opravlja druge naloge, določene s tem zakonom ali z drugimi predpisi«.

Posledično predlagani novi prvi odstavek 2. člena odloka smiselno ohranja in z vidika jasnosti ter skladnosti z ZInfV-1 nadgrajuje le vsebino napovednega stavka dosedanjega 2. člena odloka tako, da se predlagani prvi odstavek glasi: »Urad je samostojna vladna služba, ki je v skladu z zakonom pristojni nacionalni organ za informacijsko varnost (v nadaljnjem besedilu: pristojni nacionalni organ). Na področju informacijske in kibernetske varnosti ima pristojni nacionalni organ pristojnosti ter opravlja naloge, ki so mu določene z zakonom, s predpisi Evropske unije s področja kibernetske varnosti, z ratificiranimi mednarodnimi sporazumi s področja kibernetske varnosti in z drugimi predpisi.«.

Dodatno se s predlaganim drugim odstavkom 2. členom novele odloka upošteva, da urad v skladu z ZInfV-1 ni le pristojni nacionalni organ, temveč deluje tudi v svojstvu drugih entitet oziroma pristojnih organov ter je zato opravlja tudi naloge, ki pripadajo takšnim drugim entitetam oziroma organom v skladu s predpisi Evropske unije (v nadaljnjem besedilu: EU), kot je to razvidno iz predlaganih prve do pete alineje drugega odstavka spremenjenega 2. člena odloka.

Pri tem se predlagano novo besedilo prve in druge alineje drugega odstavka 2. člena odloka nanaša na delovanje, pristojnega nacionalnega organa (torej urada) kot enotne kontaktne točke ter v svojstvu organa za obvladovanje kibernetskih incidentov velikih razsežnosti in kriz (v nadaljnjem besedilu: organ za obvladovanje kibernetskih kriz) v skladu z Direktivo 2022/2555/EU Evropskega parlamenta in Sveta z dne 14. decembra 2022 o ukrepih za visoko skupno raven kibernetske varnosti v Uniji, spremembi Uredbe (EU) št. 910/2014 in Direktive (EU) 2018/1972 ter razveljavitvi Direktive (EU) 2016/1148 (direktiva NIS 2) (UL L št. 333 z dne 27. 12. 2022, str. 80), zadnjič popravljeno s Popravkom (UL L št. 90348 z dne 12. 6. 2024, str. 139), (v nadaljnjem besedilu: Direktiva 2022/2555/EU), ki se je v slovenski pravni red prenesla z ZInfV-1. V skladu z Direktivo 2022/2555/EU, bi bilo sicer naloge pristojnega nacionalnega organa, enotne kontaktne točke ter organa z obvladovanje kibernetskih kriz dovoljeno dodeliti med seboj različnim organom, lahko pa se pristojni nacionalni organ imenuje hkrati še za enotno kontaktno točko oziroma tudi še za organ za obvladovanje kibernetskih kriz, kar je tudi pristop, ki je bil izbran z ZInfV-1.

Pristojni nacionalni organ (to je urad) pa je v skladu z ZInfV-1 tudi:

* nacionalni certifikacijski organ za kibernetsko varnost ter je v tej vlogi v skladu z zakonom pristojen za opravljanje nalog nacionalnega certifikacijskega organa za kibernetsko varnost iz [Uredbe 2019/881](http://data.europa.eu/eli/reg/2019/881/oj)/EU[[1]](#footnote-1) (Akti o kibernetski varnosti) in iz zakona (glej določbe tretjega odstavka 3. člena, 28. točko drugega odstavka 10. čelna in 27. člen ZInfV-1);
* Nacionalni koordinacijski center za kibernetsko varnost ter je v tej vlogi v skladu z zakonom pristojen za izvajanje nalog nacionalnega koordinacijskega centra za kibernetsko varnost iz Uredbe 2021/887/EU[[2]](#footnote-2) o vzpostavitvi Evropskega industrijskega, tehnološkega in raziskovalnega kompetenčnega centra za kibernetsko varnost ter Mreže nacionalnih koordinacijskih centrov in iz zakona (glej določbe četrtega odstavka 3. člena, 29. točko drugega odstavka 10. člena in 11. člen ZInfV-1);
* Nacionalno kibernetsko vozlišče ter je v tej vlogi v skladu z zakonom pristojen, da v skladu s prvim, drugim in tretjim odstavkom 4. člena [Uredbe 2025/38/EU](http://data.europa.eu/eli/reg/2025/38/oj)[[3]](#footnote-3) (Akt o kibernetski solidarnosti), sodeluje v čezmejnem kibernetskem vozlišču in v evropskem sistemu za opozarjanje na področju kibernetske varnosti iz navedene uredbe (glej peti odstavek 3. čelna in 35. točko drugega odstavka 10. člena ZInfV).

Zgoraj navedeno spremenjeni 2. člen odloka ureja v predlaganih tretji, četrti in peti alineji drugega odstavka spremenjenega 2. člena odloka.

1. [Uredba (EU) 2019/881](http://data.europa.eu/eli/reg/2019/881/oj) Evropskega parlamenta in Sveta z dne 17. aprila 2019 o Agenciji Evropske unije za kibernetsko varnost (ENISA) in o certificiranju informacijske in komunikacijske tehnologije na področju kibernetske varnosti ter razveljavitvi [Uredbe (EU) št. 526/2013](http://data.europa.eu/eli/reg/2013/526/oj) (Akt o kibernetski varnosti) (UL L št. 151 z dne 7. 6. 2019, str. 15), zadnjič spremenjene z [Uredbo (EU) 2025/37](http://data.europa.eu/eli/reg/2025/37/oj) Evropskega parlamenta in Sveta z dne 19. decembra 2024 o spremembi [Uredbe (EU) 2019/881](http://data.europa.eu/eli/reg/2019/881/oj) glede upravljanih varnostnih storitev (UL L št. 2025/37 z dne 15. 1. 2025) [↑](#footnote-ref-1)
2. [Uredba (EU) 2021/887](http://data.europa.eu/eli/reg/2021/887/oj" \t "_blank" \o "to EUR-Lex) Evropskega parlamenta in Sveta z dne 20. maja 2021 o vzpostavitvi Evropskega industrijskega, tehnološkega in raziskovalnega kompetenčnega centra za kibernetsko varnost ter Mreže nacionalnih koordinacijskih centrov (UL L št. 202 z dne 8. 6. 2021, str. 1) [↑](#footnote-ref-2)
3. [Uredbe 2025/38/EU](http://data.europa.eu/eli/reg/2025/38/oj" \t "_blank" \o "to EUR-Lex) Evropskega parlamenta in Sveta z dne 19. decembra 2024 o določitvi ukrepov za okrepitev solidarnosti in zmogljivosti v Uniji za odkrivanje kibernetskih groženj in incidentov ter pripravo in odzivanje nanje ter spremembi [Uredbe (EU) 2021/694](http://data.europa.eu/eli/reg/2021/694/oj) (Akt o kibernetski solidarnosti) (UL L št. 2025/38 z dne 15. 1. 2025), [↑](#footnote-ref-3)